**uČebné osnovy – ROZVÍJANIE GRAFOMOTORICKÝCH ZRUČNOSTÍ PRE ŽIAKOV SO STREDNÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Ildikó Szitás Nagyová**

**Pre 3. ročník - schválené MZ, dňa: 25.8.2020**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY – ROZVÍJANIE GRAFOMOTORICKÝCH ZRUČNOSTÍ, 3. ROČNÍK ZŠ S VJM, PRE ŽIAKOV SO STREDNÝM STUPŇOM MENTÁLNEHO POSTIHNUTIA**

**Školský rok: 2020/2021**

**Ročník: tretí**

**Počet vyučovacích hodín v školskom roku: 1 hodina týždenne - 33 hodín ročne**

**CHARAKTERISTIKA PREDMETU**

Okrem vyučovacích hodín vyučovacieho predmetu rozvíjanie grafomotorických zručností sa na rozvíjaní a upevňovaní grafomotorických zručností žiakov so stredným stupňom mentálneho postihnutia podieľajú ďalšie vyučovacie predmety, ako napr. výtvarná výchova a hudobná výchova.

Pri vyučovaní rozvíjania grafomotorických zručností z hľadiska jeho obsahu v príslušnom ročníku nadväzujeme upevňovaním a rozvíjaním učiva, ktoré je stanovené pre jednotlivé zložky slovenského jazyka, najmä písania a slohu.

V prípravnom a aj v ďalších ročníkoch sú dôležité ako účinné pomôcky na vyučovanie rozvíjania grafomotorických zručností a písania okrem písacích nástrojov (hrubé voskové farby, kriedy, pastelky, ceruzky, neskôr pero), kartičiek s písmenami a obrázkami, je vhodné využívať reliéfne makety jednoduchých geometrických a iných tvarov na obkresľovanie a výkresy s predpísanými slovami, textami a nalepenými obrázkami, ktoré sa vložia do fólie, na ktorú žiak zmazateľnou fixkou môže dopĺňať vynechané písmená, slová. Takúto pomôcku možno využiť opakovane pre toho istého žiaka alebo postupne pre viacerých žiakov.

Plnenie vyučovacích cieľov a využívanie foriem a prostriedkov týchto dvoch zložiek od 5. ročníka úzko súvisí s rozvíjaním grafomotorických zručností a písaniam, a preto je vhodné túto zručnosť u žiakov rozvíjať v priamej nadväznosti na stanovený obsah a ciele gramatiky a slohu.

**CIELE PREDMETU**

* rozvíjať jemnú motoriku a grafomotoriku,
* vytvárať návyk prakticky si usporiadať potreby na lavici pri písaní,
* vytvárať zručnosť písať s príslušnými pracovnými, hygienickými a estetickými návykmi,
* spresňovať správny tvar písaného písmena,
* vytvárať návyk správneho sedenia pri písaní.

**Ročník: tretí**

**Počet vyučovacích hodín v školskom roku: 1 hodina týždenne – 33 hodín ročne**

|  |  |  |  |  |
| --- | --- | --- | --- | --- |
| **Počet hodín** | **Tematický celok Vzdelávacia oblasť** | **Oblasti** | **Proces** | **Obsah** |
| **33** | **Jazyk a komunikácia** |  | * Pri písaní je možné využívať rytmické riekanky, prípadne hudobný sprievod.
* Nacvičené prvky stále opakujeme s použitím inej motivácie a iných písacích potrieb.
* Zaraďujeme cvičenia na uvoľňovanie ruky, odstránenie nesprávneho, kŕčovitého držania písacích potrieb a prílišného tlaku na podložku.
 | * Postupný nácvik písmen a, o, p, t, v u.
* Písanie slabík z osvojených písmen jednoduchými spájacími ťahmi.
* Nácvik uvoľneného, plynulého pohybu.
* Zmenšovanie a spresňovanie tvaru písaného písmena.
 |
| **Implementácia finančnej gramotnosti do vzdelávania****3. Zabezpečenie peňazí pre uspokojovanie** **životných potrieb.****3.1 Poznať a harmonizovať osobné, rodinné, spoločenské potreby.**  | * vysvetliť vzájomné vzťahy medzi životnými potrebami jednotlivca a rodiny,
* vysvetliť, kedy sporiť a kedy si požičiavať, rozdiel medzi úsporami a pôžičkou.
 |
| **Prierezová téma naplnená v rámci tematického celku:****Dopravná výchova - výchova k bezpečnosti v cestnej premávke** | * pochopiť funkcie dopravy ako riadeného systému vymedzeného všeobecne záväznými právnymi predpismi,
* formovať mravné vedomie a správanie sa v zmysle morálnej a právnej zodpovednosti pri chôdzi a jazde v cestnej premávke,
* osvojiť si zásady bezpečného správania sa v cestnej premávke podľa všeobecne záväzných právnych predpisov, ako chodec, cyklista, cestujúci (spolujazdec),

. |